Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: a 109/1997. (XII. 30.) FM rendelethez
Paragraph Index: 304

d) halászati tevékenységet (TEÁOR B 05.0) folytatnak, beleértve a saját termelésű termékek elsődleges feldolgozását is. E rendelet alkalmazásában mezőgazdasági termelőnek azt a KSH által mezőgazdasági ágazatba sorolt vállalkozást, vállalkozót, valamint magánszemélyt kell tekinteni, amelynek (akinek) árbevételében a mezőgazdasági tevékenység árbevétele a hatvan százalékot meghaladja. Ebben az összegben a mezőgazdasági termékek árbevétele mellett a saját alapanyag feldolgozásából származó és értékesített termékek árbevételét is figyelembe lehet venni, és lehetőség van a bázis nettó árbevételből az eladott árúk beszerzési értékének, illetőleg az alvállalkozói teljesítmény értékének levonására is. Az A) 4. pontban meghatározott éven túli forgóeszközhitelhez kapcsolódó kedvezményeket a Magyar Vállalkozásfejlesztési Alapítvány által kezelt források pénzügyi alapjaiból nyújtott hitelek, valamint a szövetkezeti tagi kölcsönök után is igénybe lehet venni azzal a megkötéssel, hogy ez utóbbi kölcsönök esetében az állami kedvezmény csak a kamatpreferencia biztosítására vonatkozik.

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes